आइ इस्कूलक रिजल्ट निकललै । इस्कूल प्रांगन विद्यार्थी आ गार्जियनसँ भरल छलै । एकटा गार्जियन अपन बेटाक खराप रिजल्ट देख पिनकि गेलाह । प्रिंसपल लऽ जा शिकायत केलनि । प्रिंसपल उनटे गार्जियनकेँ झाड़नाइ शुरू कऽ देलकै । ओ बाजल "एक तँ अहाँकेँ पड़ोसीसँ सदिखन झगड़ा होइत अछि, तेँ बच्चा पढ़ि नै पाबैत अछि । दोसर, अहाँ सब बच्चाकेँ इस्कूलमे दऽ चैन भऽ जाइत छी, घरपर केयर नै होइत अछि आ बच्चाक रिजल्ट खराप भऽ जाइत अछि । तकर बात बच्चापर दबाब दै छी जाहिसँ ओ फ्रसटेट भऽ जाइत अछि । तेँ पहिने गार्जियन अपनामे सुधार करौ तखन बच्चाक रिजल्ट देखौ । "
प्रिंसपलक बात सूनि गार्जियन सप्पत खेलक जे आब बच्चापर अपनेसँ धियान देत । अगिला बेर ओकर बच्चा शत प्रतिशत अंकसँ पास भेलै । 